Les necessitats formatives de les persones adultes en les que concorren especials dificultats, fan necessària la millora de la seva formació, per garantir-ne la integració dins de la nostra realitat social i cultural de Catalunya.
La convocatòria pública de concessió de subvencions a entitats privades sense ànim de lucre per a la realització de programes de formació de persones adultes s'inscriu en el marc de la Llei 3/1991, de 18 de març, de formació d'adults, i respon a l'objectiu de la Direcció General d'Ensenyaments Professionals, Artístics i Especialitzats de fomentar la realització d'actuacions amb criteris de pertinença, eficiència, eficàcia, sostenibilitat, impacte i transferència de bones pràctiques.
De conformitat amb el que estableixen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i de la Llei 38/2003, de 17 de novembre, general de subvencions, i a proposta de la Direcció General d'Ensenyaments Professionals, Artístics i Especialitzats,
Aprovar les bases reguladores que consten a l'annex d'aquesta Ordre, per a la concessió de subvencions a entitats sense ànim de lucre per a la realització de programes de formació adreçats bé a persones adultes amb necessitats educatives especials derivades de discapacitats físiques, psíquiques o sensorials, o bé a persones adultes incloses en programes de salut, en les quals concorrin dificultats especials per seguir la formació ordinària.
Obrir convocatòria de concurs públic per a la concessió de subvencions a entitats sense ànim de lucre per a la realització de programes de formació de persones adultes, durant l'any 2007, les bases de la qual es publiquen a l'annex d'aquesta Ordre.
Destinar a la concessió d'aquests ajuts un import total màxim de 300.000,00 euros, amb càrrec a la posició pressupostària D/482000100/4210 del centre gestor EN05 dels pressupostos de la Generalitat de Catalunya de 2006, prorrogats per a l'any 2007.
L'import màxim subvencionable a una mateixa entitat, pel conjunt de tots els programes, és de 80.000,00 euros, i l'import mínim subvencionable per cada programa, en aplicació dels criteris d'assignació de la subvenció és de 4.000,00 euros.
El termini de presentació de les sol·licituds per a l'obtenció dels ajuts que es convoquen és d'un mes, a comptar des de l'endemà de la publicació d'aquesta Ordre en el DOGC.
Es delega en el director general d'Ensenyaments Professionals, Artístics i Especialitzats la competència per resoldre aquesta convocatòria.
Barcelona, 28 de febrer de 2007
L'objecte d'aquestes bases és la regulació de la concessió de subvencions per a la realització de programes de formació adreçats bé a persones adultes amb necessitats educatives especials derivades de discapacitats físiques, psíquiques o sensorials, o bé a persones adultes incloses en programes de salut, en les quals concorrin dificultats especials per seguir la formació ordinària, desenvolupats per entitats privades sense ànim de lucre, que despleguin els àmbits de la formació instrumental i la formació bàsica que estableix l'article 1.a) de la Llei 3/1991, de 18 de març, de formació d'adults..2 Entitats beneficiàries de les subvencions
Poden ser beneficiàries d'aquestes subvencions les entitats privades sense ànim de lucre que compleixin els següents requisits:
b) Complir amb l'obligació, si escau, de presentació dels comptes anuals en el registre corresponent.
c) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
d) No trobar-se en cap de les circumstàncies que impossibiliten per ser beneficiari de la subvenció previstes als articles 13.2 i 3 de la Llei 38/2003, de 17 de novembre, general de subvencions.
Poden ser subvencionables els programes presentats per les entitats sempre que individualment compleixin els següents requisits:
a) Que s'adrecin bé a persones adultes de més de 20 anys amb necessitats educatives especials derivades de discapacitats físiques, psíquiques o sensorials, o bé a persones adultes de 18 o més anys incloses en programes de salut, en les quals concorrin dificultats especials per seguir la formació ordinària.
c) Que despleguin algun dels àmbits de la formació instrumental i la formació bàsica que estableix l'apartat a) de l'article 1 de la Llei 3/1991, de 18 de març, de formació d'adults.
2.3 Quedaran excloses les sol·licituds que no compleixin tots els requisits previstos en les bases 2.1 i 2.2 precedents..3 Compatibilitat i concurrència
Els sol·licitants han de declarar si han demanat i/o obtingut altres ajuts amb la mateixa finalitat, indicant la seva procedència i import.
L'import de la subvenció concedida en cap cas no pot ser d'una quantitat que, aïlladament o en concurrència amb altres ajuts d'entitats públiques o privades, superi el cost del programa de formació..4 Sol·licituds
4.1 Les sol·licituds per concórrer a aquesta subvenció s'han de formular en impresos normalitzats.
Aquests impresos estan a disposició de les persones interessades a la seu central del Departament d'Educació, als seus serveis territorials i a la pàgina web http://www.gencat.net/educacio, i s'han d'adreçar a la Direcció General d'Ensenyaments Professionals, Artístics i Especialitzats.
4.2 A la sol·licitud, degudament formalitzada, s'han d'adjuntar els documents que s'hi indiquen per acreditar les condicions exigides.
a) Declaració responsable conforme l'entitat no es troba en cap de les causes que impedeixen obtenir la condició de beneficiària, d'acord amb el que disposen els articles 13.2 i 3 de la Llei 38/2003, de 17 de novembre, general de subvencions.
b) Declaració responsable de l'entitat conforme aquesta es troba al corrent d'obligacions tributàries davant l'Estat i la Generalitat, i amb la Seguretat Social.
c) Declaració responsable conforme es compleixen els requisits establerts als articles 32 i 36 de la Llei 1/1998, de 7 de gener, de política lingüística.
d) Pel que fa a les entitats privades sense ànim de lucre amb un nombre de 50 treballadors o més, aquestes han de presentar una declaració conforme compleixen l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació a un nombre de treballadors minusvàlids no inferior al 2% de la plantilla.
La resta d'entitats han de presentar una declaració conforme tenen un nombre inferior a 50 treballadors.
4.3 Quedaran excloses les sol·licituds que no compleixin tots els requisits previstos en la base 4.2 precedent.
4.4 La sol·licitud s'ha de presentar a la seu del Departament d'Educació (Via Augusta, 202-226, 08021 Barcelona), en el termini establert a la convocatòria.
Així mateix, els interessats podran presentar les seves sol·licituds per qualsevol dels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, es farà en sobre obert, per tal que la sol·licitud sigui datada i segellada pel funcionari de correus abans de ser certificada..5 Comissió de valoració
Els programes presentats seran valorats per una comissió de selecció nomenada pel director general d'Ensenyaments Professionals, Artístics i Especialitzats, que estarà formada per:
La subdirectora general de Formació de Persones Adultes, o persona en qui delegui, que actuarà com a presidenta.
La cap del Servei de Gestió de la Formació de Persones Adultes.
Un inspector o inspectora d'educació designat/da per la Subdirecció General de la Inspecció d'Educació.
La cap del Servei d'Educació Especial.
La cap de la Secció Acadèmica de la Formació de Persones Adultes, que actuarà com a secretària..6 Criteris de valoració
6.1 La comissió de valoració puntuarà les sol·licituds presentades mitjançant l'atorgament d'una puntuació, en una escala màxima de 100 punts, segons els criteris següents:
a) Qualitat i coherència del programa:
Caracterització del col·lectiu al qual s'adreça.
Diagnòstic de les necessitats de formació.
Objectiu específic del programa.
Qualificació (títols, diplomes i certificats) de les persones formadores.
Experiència (currículum) de les persones formadores.
Continguts i durada de les accions formatives.
d) Capacitat de realització dels projectes presentats.
e) Cost detallat del programa, fons de finançament previstos i import de la subvenció que se sol·licita.
f) Concurrència d'altres fons de finançament públic o privat.
6.2 Quedaran excloses les sol·licituds que no aportin la informació relativa a tots els criteris previstos en l'apartat 6.1 precedent.
6.3 La puntuació obtinguda per l'aplicació dels criteris previstos en la base 6.1, podrà ser completada amb una puntuació addicional si es donen les circumstàncies següents, sense que es pugui excedir del límit màxim de 100 punts:
a) Si els programes corresponen a ensenyaments inicials, especialment de llengua oral i coneixement del medi, adreçats a persones discapacitades, es podrà atorgar un màxim de 10 punts.
b) Si en el col·lectiu al qual s'adreça el programa hi concorren circumstàncies extraordinàries es podrà atorgar un màxim de 15 punts.
6.4 Un cop valorades les sol·licituds, la comissió de selecció elevarà la proposta de resolució de la convocatòria a l'òrgan competent per resoldre que es determini en la convocatòria..7 Determinació de la quantia de la subvenció
Per determinar la quantitat a concedir es tindran en compte altres subvencions o ajudes que pugui tenir l'entitat per al mateix programa, de manera que amb la quantitat atorgada no se superi el 100% del cost real..8 Assignació de les subvencions.
8.1 L'import subvencionable és el següent:
Sol·licituds que han obtingut fins a 50 punts: 60 per 100 de l'import subvencionable.
Sol·licituds que han obtingut entre 51 i 74 punts: 80 per 100 de l'import subvencionable.
Sol·licituds que han obtingut entre 75 i 100 punts: 100 per 100 de l'import subvencionable.
8.2 En cas que l'import de totes les subvencions calculades d'acord amb el subapartat precedent fos superior a l'import total màxim destinat a la convocatòria, es deduirà l'import subvencionable de forma proporcional entre tots els programes seleccionats..9 Resolució i publicitat
La resolució de concessió o de denegació de les subvencions es notificarà a les entitats interessades.
A més a més, la resolució es farà pública al tauler d'anuncis de la seu central del Departament d'Educació, i als taulers dels serveis territorials corresponents.
Així mateix, quan la subvenció atorgada sigui d'un import igual o superior a 3.000,00 euros es publicarà al DOGC.
En qualsevol cas, es consideraran desestimades les sol·licituds de subvencions no resoltes per resolució expressa dins el termini de sis mesos a comptar des de l'endemà de la data de finalització del termini per presentar les sol·licituds..10 Abonament de la subvenció
La subvenció s'abonarà en un sol pagament ingressat en el compte bancari que s'indiqui a la sol·licitud..11 Justificació
11.1 La percepció de la subvenció resta condicionada a l'aportació de la documentació justificativa, de la prestació del servei i del compliment dels requisits que preveuen aquestes bases.
11.2 A l'escrit de tramesa de la justificació s'han d'adjuntar els documents següents:
a) Declaració del president de l'entitat conforme els fons percebuts s'han destinat a la finalitat prevista, i que es compleixen els requisits per ser beneficiària de la subvenció, d'acord amb les bases.
b) La llista numerada i detallada de les despeses, d'acord amb el pressupost presentat.
Per a cadascun dels conceptes consignats al pressupost, cal detallar la totalitat de les despeses efectuades indicant: data de realització de la despesa, concepte, nom i NIF del perceptor, import de la despesa i data del seu pagament.
En cas de despeses de personal, caldrà presentar les nòmines de la persona o persones contractades.
També s'haurà d'acreditar l'ingrés en concepte de retenció a compte de l'IRPF, i el de les quotes i altres obligacions amb la seguretat social.
Només s'acceptaran com a documents justificatius de les despeses els originals de les factures i dels rebuts corresponents, amb els requisits legals que estableix la normativa vigent, lliurades a l'entitat beneficiària de la subvenció, acreditatives que s'ha efectuat la despesa, sens perjudici del retorn posterior dels originals que s'aportin, si així se sol·licita.
c) Certificat acreditatiu d'estar al corrent d'obligacions tributàries i en el pagament de les quotes i altres obligacions amb la Seguretat Social en els termes previstos a l'article 14 de la Llei 38/2003, de 17 de novembre, general de subvencions.
Pel que fa al compliment de les obligacions tributàries, l'entitat interessada pot autoritzar el Departament d'Educació a obtenir directament les dades per via telemàtica.
d) Memòria del programa desenvolupat objecte de subvenció.
11.3 Els documents que es presentin com a justificants de la subvenció concedida han de correspondre a les despeses derivades del programa dut a terme durant l'any que es determini a la convocatòria, i s'hauran de presentar al Departament d'Educació abans del 31 d'octubre de cada any..12 Obligacions de les entitats beneficiàries i control
a) Dur a terme el programa o programes que fonamenten la concessió de la subvenció, en els termes d'aquestes bases.
b) Sotmetre's a les actuacions que corresponguin al Departament d'Educació, i a les de control de l'activitat econòmica i financera que correspongui a la Intervenció General de la Generalitat, a la Sindicatura de Comptes o altres organismes competents, tant nacionals com comunitaris, amb l'aportació de tota la informació que li sigui requerida.
c) Proposar al Departament d'Educació qualsevol canvi que, dins la mateixa finalitat, es pugui produir en la destinació de la subvenció.
f) Fer pública la col·laboració del Departament d'Educació en la documentació que generin els programes subvencionats, fent-hi constar l'expressió: "Amb el suport del Departament d'Educació"..13 Revisió
L'òrgan concedent de la subvenció pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts..14 Revocació de la subvenció
Són causes de revocació total o parcial de l'atorgament de l'ajut, les quals, si escau, poden donar lloc al reintegrament de les quantitats percebudes indegudament, amb els interessos corresponents, les que preveuen els articles 37 de la Llei 38/2003, de 17 de novembre, general de subvencions i 99 i següents del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com l'incompliment, per part del destinatari, de les condicions que estableixen aquestes bases.